钦定古今图书集成/明伦汇编/官常典/第102卷 > 《魏分封论》同前
## 钦定古今图书集成/明伦汇编/官常典/第102卷 > 《魏分封论》同前

异哉！魏氏之封建也，不度先王之典，不思藩屏之术，
违敦穆之风，背维城之义。汉初之封，或权侔人主，虽
云不度，时势然也。魏氏诸侯，陋同匹夫，虽惩《七国》，矫
枉过也。且魏之代汉，非积德之由，风泽既微，六合未
一，而雕翦枝干，委权异族，势同瘣木，危若巢幕，不祀
忽诸，非天丧也。五等之制，万世不易之典，六代兴亡，
曹冏论之详矣。